Publication: Magyar Közlöny
Issue: MK-2003-154 (Year: 2003, Number: 154)
Era: 1990-2004
Section: állam tulajdonában lévõ vállalkozói vagyon értékesítésérõl szóló 1995. évi XXXIX. törvény mellékletében felsorolt
Paragraph Index: 2534

e) A 2. pont a) alpont második bekezdése harmadik és negyedik mondatának helyébe a következõ rendelkezés lép: „A raktárral rendelkezõ államháztartás szervezete készletnyilvántartása során, amennyiben nem rendelkezik olyan nyilvántartási rendszerrel, melynek használatával egy-egy gazdasági esemény hatása egyszerre jelenhet meg mind a fõkönyvi, mind az analitikus nyilvántartásban, a készletekkel kapcsolatos gazdasági események fõkönyvi könyvelése a mennyiségben és értékben folyamatosan vezetett analitikus nyilvántartásokból készletváltozási jogcímenként készített összesítõ bizonylat (feladás) alapján is történhet. A készletbeszerzések és az egyéb növekedések (térítésmentes átvétel, többlet stb.) a megfelelõ készletszámlán a tõkeváltozással szemben kerülnek elszámolásra. A raktárban lévõ készlet felhasználása, értékesítése stb. során a készlet számla egyenlegét kell csökkenteni a tõkeváltozással szemben. A tárgynegyedévet érintõ készletváltozásokat a fõkönyvben legalább készletváltozási jogcímenkénti csoportokban a számviteli politikában meghatározott idõszakonként kell elszámolni, legkésõbb a tárgynegyedévet követõ hónap 15. napjáig. A készletek állományát érintõ valamennyi gazdasági mûvelet, esemény rögzítésének rendjét úgy kell kialakítani, hogy az államháztartás szervezete eleget tudjon tenni a jogszabályokban elõírt adatszolgáltatási kötelezettségeinek. A tárgyi eszközök közül értékesítési céllal (kötelezõ az átsorolás, ha az adott tárgyi eszközt a használatból kivonták, de az értékesítése hosszabb idõszakot vesz igénybe) átsorolt eszköz értékesítése során az értékesítés bevételét az adott tárgyi eszközre vonatkozó felhalmozási bevételi jogcímen kell elszámolni.”

Source: https://magyarkozlony.hu/hivatalos-lapok/9537582eca4db12e59540989aea1100d2c6d60d9/dokumentumok/f5224efd525a27af43cb1e2d48d16a19f4fd71ef/letoltes